Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14608

f) a "közlemény vége" jelet (NNNN). A fenti jelsorozatot szükség szerint lehet ismételni. 4.4.1.5.2.3 Ha egy állomás az összeköttetési vonalban vagy a berendezések működésében hibát észlel, azonnal értesítse azokat az állomásokat, amelyekkel közvetlen összeköttetésben van, ha a hiba miatt ezeknek az állomásoknak módosítaniuk kell a közlemények útvonalát. A rendes üzemi körülmények helyreállásáról szintén értesítést kell küldeni ugyanezeknek az állomásoknak. 4.4.1.5.3 Amikor a kitérő útvonalra irányított forgalmazást nem fogadják el automatikusan, vagy ha előre meghatározott kitérő útvonalakat nem jelöltek ki, akkor ideiglenes kitérő útvonalat kell meghatározni szolgálati közlemények cseréjének segítségével. Az ilyen szolgálati közlemények tartalma: 1) az SVC rövidítés; 2) a QSP eljárás-jelzés; 3) ha szükséges, az RQ, NO vagy CNL eljárás-jelzések, kitérő útvonal kérésére, visszautasítására vagy törlésére; 4) azoknak az útvonal-körzeteknek, Államoknak, területeknek, helységeknek vagy állomásoknak az azonosítói, amelyekre a kitérítés vonatkozik; 5) a szöveg vége (ETX) jel. Megjegyzés: Az alábbi példák mutatják be a fent említett eljárások alkalmazását:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes